Üldjuhend | 18. Tartu Rattamaraton\n18. TARTU RATTAMARATONI JUHEND\n18. Tartu Rattamaratoni (edaspidi RM) korraldavad Klubi Tartu Maraton (KTM) juhatuse kinnitatud RM nõukogu ja korralduskomitee sponsorite ning toetajate kaasabil. RM on Tartu Maratoni Kuubiku viiendaks osavõistluseks.\n18. RM viiakse läbi vastavalt Rahvusvahelise Jalgratturite Liidu (UCI) MTB XCM võistlusmäärustele, käesolevale juhendile ning Klubi Tartu Maraton juhatuse otsustele.\n18. RM toimub pühapäeval, 20. septembril 2015. a.\n40 km ühisstart on kell 13.00 Otepääl Tehvandi Spordikeskuse staadionil. 40 km sõit ei ole võistlus, st autasustamist ei toimu, kuid tulemused lähevad arvesse Tartu Maratoni Kuubiku üldarvestuses.\nFiniš on Elva lähedal, Tartumaa Tervisespordikeskuses. 89 km rajal on 6 teenindus-toitlustuspunkti (TP): 1. Matu 12,3 km, 2. Ande 23,8 km, 3. Puka 36,5 km, 4. Astuvere 50,6 km, 5. Palu 66,3 km, 6. Hellenurme 77,2 km ja 2 vahefinišit: Matul (12,2 km) ja Palul (66,3 km). 40 km rajal on 3 TP-d: 1. Kannistiku 9,9 km, 2. Palu 18,7 km, 2. Hellenurme 29,6 km. Prügialad: meie jaoks on oluline keskkonna hoidmine. Võistluste rajal on tähistatud prügiala iga TP eelselt ja järgselt. Samuti on tähistatud üks täiendav prügiala rajalõigul, mis oma profiililt on söömiseks/joomiseks sobilik ja kus see eeldatavasti toimub. Prügialadel palume joogipudel või pakend poetada rajale, mitte visata kaugele maanteekraavi, kust seda on raske hiljem leida ja ära koristada. Väljaspool tähistatud prügiala on söögipakendite, joogipudelite jms rämpsu rajale ja loodusesse viskamine RANGELT KEELATUD! Akrediteeritud isiku (korraldaja/kohtunik) poolt fikseeritud või foto ja videomaterjalil oleva tõendatud rikkumise korral on korraldajal õigus osavõtja diskvalifitseerida või määrata rahatrahv. Rattamaratoni läbimiseks on järgmised ajalimiidid: Kontrollpunkt\n1182 / Matu TP 12,3 km\nAnde TP 23,8 km\nBottecchia / Palu TP 66,3 / 18,7 km\nFiniš 88,7 / 40 km\nAjalimiidi ületajad loetakse katkestajateks ja tuuakse TP-st katkestajate bussiga finišisse. Liikluskorraldus. Rattamaratoni rada kulgeb suuremalt osalt Tartu Maratoni rajal metsa- ja kruusateedel. Võistlusmääruste kohaselt on rada tähistatud 48 tundi enne starti. Üldkasutatava liiklusega teedel ja kohalikel teedel kehtivad liikluspiirangud. Osavõtjad on kohustatud täitma liikluseeskirju, juhinduma liiklusmärkidest ja liikluse korraldajate märguannetest. Võistlustrassile ei lubata võistlejate saatemasinaid (autod, mootorrattad, maasturid jt.), erandiks on vaid erilubadega korraldajate masinad maanteedel.\nTeeninduspunktides on peatumine ja parkimine reguleeritud ajutiste liiklusmärkidega, mille eiramine toob kaasa sanktsioonid vastavalt liikluseeskirjadele. Eliitvõistlejate teenindamiseks on parkimiseks eraldatud spetsiaalsed alad, kuhu sisenemine on lubatud ainult eriloaga. Jalgrataste klass on vaba. Jalgratast distantsil vahetada ei tohi. Rajal edasiliikumiseks auto vms. mootoriga transpordivahendi või muu reeglitele mittevastava kõrvalise abi (nt naisvõistleja kiirust tõstev lükkamine meesvõistleja poolt) kasutamise eest võistleja diskvalifitseeritakse. Diskvalifitseerimise aluseks on ka ürituse videosalvestus, mis vaadatakse üle enne ametlike tulemuste avaldamist. Mittestandartsel (UCI CR punktidele 1.3.007-1.3.009 ja 1.3.024. sätetele mittevastaval) sõiduvahendil lubatakse startida ainult peakomissari nõusolekul ja määratud tingimustel ning rajal teisi osalejaid ohustamata. Osaleja tulemus kantakse protokolli eraldi. Ohutuse huvides soovitame tungivalt ratastelt Tartu Rattamaratoniks eemaldada kõik tüüpmõõtmetest väljaulatuvad lisad, nt. peeglid, pakiraamid, tugijalad, eraldistardi või triatlon tüüpi juhtrauad jne, et vältida grupis sõites üksteise külge haakumist ja võimalikul kukkumisel täiendavaid vigastusi. Tehnilist abi osutatakse stardipaigas ja TP-des. Varuosi ja rattakumme korraldajad ei paku, soovitav on osalejail need ise kaasa võtta. Osavõtt RMst toimub omal riisikol. Soovitav on omada õnnetusjuhtumi ja/või tervisekindlustust. Korraldaja ei vastuta osavõtjale tekkinud tervisekahjude ja isikliku vara purunemise või kadumise eest.\nMõlemal distantsil on kohustuslik kanda kiivrit, selle puudumisel osavõtja diskvalifitseeritakse. Diskvalifitseerimise aluseks on ka ürituse videosalvestus, mis vaadatakse üle enne ametlike tulemuste avaldamist. Osaleda võivad kõik 2000. a. (lühikesel rajal 2003. a.) ja varem sündinud ratturid, kes on piisavalt treenitud valitud distantsi läbimiseks.\nErandkorras lubatakse 40 km rajale ka nooremaid osavõtjaid koos lapsevanemaga ja vanema vastutusel. 89 km vanuseklassid: Naised: N17 (sünniaastad 2000-98), N20 (97-95), N21 (94-81), N35 (80-76), N40 (75-71), N45 (70-66), N50 (65- 61), N55 (60-56), N60 (55-51), N65 (50-46), N70 (45 ja varem);\nTartu Rattamaratoni stardigruppide koostamise põhimõtteks on osavõtjate ohutuse tagamine, milleks paigutatakse ühesuguste võimetega ratturid võimalikult lähedastesse stardigruppidesse. Parim indikaator osalejate võimekuse kohta on tema varasem tulemus Tartu Rattamaratonil.\nOsavõtjate, kel puudub Tartu Rattamaratoni 2014. või 2013. a tulemus, soovil arvestatakse stardigrupi määramisel ka teiste Eesti rattamaratonide sarjade (MTBEst ja Estonian Cup) etappidel 2015. a (nende puudumisel erandkorras ka 2014. a) saavutatud tulemusi. Selleks tuleb registreerudes saata taotlus oma tulemustega ning internetilingi viitega vastavale protokollile aadressile: tartumaraton@tartumaraton.ee hiljemalt II registreerimisvooru lõpuks. Hilisemaid taotlusi ei arvestata.\nRattamaratoni mõlema distantsi stardigruppide moodustamisel lähevad arvesse varasemad tulemused ainult registreerumisel enne 11.09.2015. a.\nPrioriteet on Tartu Rattamaratoni sama distantsi tulemusel. Stardipaigutuse arvutamisel lähtutakse K-indeksi arvutusest ja Tartu Maratoni Kuubikus määratud ürituste kaalust. Arvestatakse 2014. a (koef. 1) või selle puudumisel 2013. a (koef. 1,1) ja 2012. a (koef1.2) Tartu Rattamaratonil saavutatud tulemust, kuid ei tagata sama stardinumbrit ega kohta vastavas stardigrupis.\n89 km eliitgrupis startimisõigus on vaid kehtivat ME või WE jalgratturi litsentsi (välja antud UCIsse kuuluva rahvusliku jalgrattaliidu poolt) omavatel ratturitel, kes on teinud täiendava ülesandmise UCI võistlusel osalemiseks (vt EMV UCI MTB XCM klass CN, EJL 1. kat).\n2014. või 2013. a Tartu Rattamaratonil mitteosalenud saavad stardinumbrid viimastesse stardigruppidesse, v.a. tippratturid, kes paigutatakse individuaalselt.40 km-l varem mitteosalenud EJL M/N14, M/N16 litsentsiga ratturid võivad taotleda paigutust I gruppi. Taotlus tuleb esitada hiljemalt II registreerimisvooru lõpuks, hilisemaid taotlusi ei arvestata.\nStardinimekiri (stardigruppidesse paigutus) avaldatakse nädal pärast esimese registreerimisvooru lõppu, numbriline stardiprotokoll hiljemalt kolm päeva enne võistlust. 14. Osavõtjate registreerimine toimub:\nKlubi Tartu Maraton büroos (Laulupeo pst. 25, Tartu) 17.09.14 kella 17.00ni (info tel.7421 644 ja 51 5036051 50360),\nvõistluskeskuses Lõunakeskuse liuväljal (Ringtee 75, Tartu) 18.09. kell 12.00-21.00 ja 19.09. kell 10.00 - 17.00. 15. Osavõtutasud:\n16. Osavõtust loobumisel osavõtumaksu ei tagastata, kuid arstitõendi esitamisel enne 19.09.2015 kell 17.00 saab 2016. a. Tartu Rattamaratonile registreeruda poole hinnaga. 17. Ürituse ärajäämine.\n17.1. Tartu Rattamaratoni ärajäämisel vääramatu jõu (force majeure) tõttu, tagastatakse osalustasu vastavalt kehtivale õigusele, mille kohaselt korraldajal on õigus osalustasust maha arvestada juba tehtud kulutused, ja käesolevale juhendile.\n17.2. Tartu Rattamaratoni ärajäämisel vääramatu jõu (force majeure) tõttu etteteatamisega vähemalt 72h enne stardi kellaaega, kantakse 50% osalejate osavõtutasust edasi järgmise aasta ürituse registreerimise ettemaksuks.\n17.2.1. Osaleja soovil on võimalik nimetatud 50% osaleja eest eraisiku poolt tasutud osavõtutasust kanda edasi mõne teise Klubi Tartu Maraton poolt jooksval aastal korraldatava rahvaspordiürituse osavõtutasuks.\n17.2.2. Kui eraisiku poolt registreeritud osaleja ei soovi kasutada p.17.2.1. nimetatud edasikande võimalusi ja soovib 50% osavõtutasust tagasi saada, peab ta esitama Klubile Tartu Maraton vormikohaselt täidetud avalduse hiljemalt kuu aja jooksul ärajäänud ürituse kuupäevast kas posti (Laulupeo pst. 25, 51007 Tartu) või e-posti (tartumaraton@tartumaraton.ee) teel.\n17.2.3. Kõik eraisikud, kelle poolt tasutud 50% osavõtutasust kuulub edasikandmisele järgmise aasta Tartu Rattamaratonile, peavad hiljemalt järgmise aasta Tartu Rattamaratoni 1. registreerimisvooru lõpuks kinnitama oma osalemist ja tasuma puuduva osa osavõtutasust. Pärast nimetatud tähtaja möödumist ei ole enam võimalik ettemaksu kasutada ja hilisemaid pretensioone ei rahuldata.\n17.2.4. Juriidiliste isikute (ettevõtted, klubid jt) poolt tasutud osavõtutasud kuuluvad 50% ulatuses edasikandmisele ainult järgmise aasta Tartu Rattamaratoni osalustasudeks, st need ei kuulu tagastamisele ning neid ei saa kasutada jooksva aasta teistel üritustel osalemiseks. Ärajäänud Tartu Rattamaratonile antud ettevõtte poolt registreeritud isikuid automaatselt edasi ei kanta. Järgmiseks aastaks kantakse edasi koondsummana ainult 50% ettevõtte poolt tasutud osavõtutasust. Juriidiliste isikute poolt registreeritud osalejate nimekiri tuleb uuendada ettevõtte esindaja poolt hiljemalt järgmise aasta Tartu Rattamaratoni 1. registreerimisvooru lõpuks. Pärast nimetatud tähtaja möödumist ei ole võimalust eelmise aasta osavõtutasu edasikande summat kasutada ja hilisemaid pretensioone ei rahuldata.\n17.4. Ürituse ärajäämisel vääramatu jõu tõttu ei kuulu osalejate poolt kolmandatele osapooltele tehtud kulutused hüvitamisele Tartu Rattamaratoni korraldaja poolt. Välisosalejatel soovitame osta sellise kattega reisikindlustus, mis katab ka ürituse ärajäämisel tekkinud kulud.\n17.5. Juhul kui pooled ei saavuta kokkulepet, lahendatakse lahkhelid Tartu Maakohtus vastavalt Eesti Vabariigi seadustele. 18. Ümberregistreerimine toimub kuni 18.09.15 kodulehe iseteeninduskeskkonnas, 18.-19.09.15 võistluskeskuses või hiljemalt 19.09.15 kella 17.00-ks saabunud kirjaliku teate ( nt. e-kiri tartumaraton@tartumaraton.ee ) alusel, millisel juhul ümberregistreerimistasu makstakse pangaülekandega. Võistluspäeva hommikul ümberregistreerimist ei toimu (ei isikult isikule ega distantsivahetust).\nKuni teise registreerimisvooru lõpuni on samal distantil toimuv isiku vahetus tasuta, viimase registreerimisvooru ajal on kõigil ümberregistreerimistel on tasu 10 € + osavõtutasude vahe lühemalt pikemale distantsile registreerumisel või mittekehtiva soodustuse puhul. Vale nime all startinud osavõtjad diskvalifitseeritakse. Kaotatud / maha unustatud stardinumbri asendamisel tuleb tasuda 10€.\n19. Stardimaterjalide väljastamine toimub võistluskeskuses Lõunakeskuse liuväljal (Ringtee 75, Tartu) 18.09. kell 12.00-21.00 ja 19.09. kell 10.00 - 19.00; võistluspäeval stardis Otepääl 89km-le kell 8.00-9.50 ja 40km-le 10.30-12.50.\n20. Osavõtjale kindlustatakse: tähistatud rada, inforaamat, pakikott, ajavõtukiibiga stardinumber, ajavõtt (ainult korrektselt paigaldatud stardinumbri / ajavõtukiibi olemasolul stardist finišini), teenindus TP-des ja finišis, pakkide transport stardist finišisse, autasustamine, tulemusega lõpetajatele nimeline diplom, osavõtumedal, pesemisvõimalus, vajadusel meditsiiniabi, katkestajate transport finišisse, kuld- ja hõbemärgid vastavalt statuudile ning osalemisvõimalus RM programmi tasuta üritustel.\n21. Ajavõtt toimub ainult elektroonilise ajavõtukiibiga. Kiip on kinnitatud stardinumbri tagaküljele. Kiipi pole lubatud eemaldada ega mingil moel kahjustada (nt kokku murda). Kiip on ühekordse kasutusega, seda pole vaja korraldajaile tagastada. 22. Tulemuse saamiseks peab osavõtja kogu rattamaratoni vältel stardikoridori sisenemisest kuni finišijoone ületamiseni kandma juhtraual nähtaval RM stardinumbrit, mille tagaküljele on kinnitatud vastavale numbrile kodeeritud ajavõtukiip. Stardinumbri kuju ja suurust ei ole lubatud muuta ei väiksemaks lõikamise ega servade voltimise teel. 23. Tulemused avaldatakse jooksvalt esialgsete mitteametlike tulemustena finišipaiga infotahvlil, interneti kodulehel www.tartumaraton.ee ja võistlusjärgsel esmaspäeval ajalehes Postimees. Ametlikud tulemused avaldatakse võistlusjärgsel reedel kell 17.00 interneti kodulehel ja Klubis Tartu Maraton. Järelpärimisi mitteametlike tulemuste kohta saab esitada võistluspäeval võistluste sekretariaati kuni finiši sulgemiseni ja Klubi Tartu Maraton sekretariaati võistlusjärgse kolmapäeva kella 17.00-ni. 24. Osavõtjate ja rataste transport. Käigus on eribussid osavõtjatele sõiduks maratonipäeva hommikul Tartust ja Elva finišiparklast stardipaika ning pärast maratoni finišipaigast Tartusse ja stardiparklatesse. Rataste transport bussipileti ostnutele toimub veoautodega, mis liiguvad koos eribussidega. Sõit eribussiga on tasuline, päevapileti hind on eelmüügist 4 € ja maratoni päeval 6 €. Bussipiletite eelmüük toimub võistluskeskuses ja Piletilevi müügikeskkonnas. Eribusside sõidugraafik avaldatakse kodulehel hiljemalt 2 nädalat enne võistlust. 25. Parklad stardipaigas Otepääl on tasuta. Parklatesse suunatakse autod vastavalt liikluskorraldusele ja täituvusele. Finišiparkla Elva – Hellenurme maantee 2. km-l on tasuline - eelmüügist ostes 5€, kohapeal parklasse sisenemisel 10€. Bussidele, milles on enam kui 10 reisijakohta, on parkimine tasuta. 26. Meditsiiniteenistuse tagab Eesti Päästemeeskond koos SA-ga Tartu Kiirabi. Märgates rajal hädasolijaid, palume osalejail teatada nendest järgmisesse TP-sse, rajal liikuvaile eraldusmärkidega meditsiinitöötajaile või hädaabinumbril 112.\n29. Registreerimisega 18. RM-le kinnitab osavõtja oma nõusolekut 18. RM juhendiga ning lubab kasutada endast ürituse ajal tehtud fotosid ja filmimaterjali ürituse propageerimiseks.\n30. Tartu Rattamaratonil osalejad peavad lugu puhtast ja ausast spordist. Üritusel kehtivad rahvusvahelise jalgrattaliidu UCI dopinguvastased reeglid täies mahus ja sellest tulenevalt on Eesti Antidopingul (www.antidoping.ee) ja teistel dopinguvastastel organisatsioonidel õigus läbi viia dopingukontrolli kõikide osalejate seas. 31. Protestid võistlustulemuste, võistlusmääruste rikkumiste jms. kohta tuleb esitada peakomissarile:


Spa leksikon - Sinu teejuht spa maailmas!\nIntensiivselt türkiisikarva rohekassinine Aphrodite hapnikuvann pakub esteetiliselt ja emotsionaalselt meeldivaid elamusi. Traditsiooniliselt kasutatakse Aphrodite ehk Silvapini hapnikuvanni pehmetoimelise ravivahendina vereringe ja neurovegetatiivsete häirete korral toetavaks- ja taastusraviks. Toode sobib lõdvestavaks vanniprotseduuriks ka kodustes tingimustes. Rahustava ja lõõgastava toimega vannisool muudab naha hästi vastuvõtlikuks hooldusvahenditele.\nVannivette (35–37°C) on soovitatav minna kuni õlgadeni ja nautida vanni 15–20 minutit.\nKooriva efektiga. Kehast liigset vedelikku ja jääkainete eritumist soodustav, ainevahetust elavdav, kergelt salendav, lihaspingeid maandav ja kroonilisi põletikke raviv kehahoolitsus, milles on ühendatud aroomimuda ja massaaž. See on kogu keha massaaž eriliselt rikastatud meremudaga (mudale lisatakse muda omadusi tõhustavaid looduslikke aktiivaineid), keha mähkimine aktiivse mudaga, dušš. Järgneb kerge kogu selja massaaž nahka toitva õliga.\nBalneoloogia on õpetus mineraalvetest, nende mõjust organismidele, samuti on ta kurortoloogia olulisi osi.\nCharcot dušš on veemassaaži eriliik, kus 10-15 minutiline massaažiseanss haarab kogu keha. Protseduuri jooksul suunatakse dušijuga kehale ja sellega masseeritakse probleemseid kohti. Protseduur parandab vereringet, tőstab lihastoonust ja naha elastsust, stimuleerib ning vähendab tselluliidi ladestumist.\nCharcot duši näidustused: artriit, vee- ja ainevahetushäired, reuma, stress, lihasväsimus, lihaspinged, lihasvalud.\nCharcot duši vastunäidustused: ägedad palavikuga kulgevad haigused, kopsutuberkuloos, südame-vereringe haigused, neerupatoloogiad, mao- ja kaksteistsőrmik soole haavandid, pahaloomulised kasvajad, psühhoos, naha seenhaigused, jalgade veenilaiendid, rasedus.\nAmplipulss – individuaalselt valitud voolutugevus mõjub ägedate närvi- ,liigese- ja lihasvalude puhul. Vastunäidustused on pahaloomulised kasvajad, vere-, sise- ja nakkushaigused, rasedus, epilepsia, liigese endoprotees, metalsed luufiksaatorid, südamestimulaator.\nElektroforees (ionoforees, iontoforees) – ravimi aktiivse osa ioonide kudedesse viimine galvaanilise voolu abil. Ravitoimet avaldavad nii galvaaniline vool kui ka kasutatav ravim. Galvanisatsiooni ja elektroforeesi näidustused: kroonilised valusündroomid; kroonilised lihase- ja närvipõletikud; halvatusejärgne ravi.\nDarsonvalisatsiooni näidustused: hulginärvivalud; neurootilised peavalud; lokaalsed vereringehäired; troofilised haavandid; kortsude profülaktika.\nEestis uudne liikumisravi meetod grossing kujutab endast rippuvate elastsete nööride abil turvaliselt kinnitatuna hüppamist, ringi sõitmist nagu karussellil, lendamist nagu lind, soovi korral ka saltode tegemist. Grossingu köied valitakse vastavalt inimese kehakaalule. Saarema Spa Hotellides olemasolev grossing-seade võimaldab treeningut klientidele kehakaaluga 15-100 kg. Elastsed kinnitused asetatakse kätele ja jalgadele, vöökoht fikseeritakse laia nahkrihmaga.\nTreeningu intensiivsuse astet saab igaüks ise vastavalt enesetundele reguleerida. Grossing lubab teha enneolematult huvitavaid liikumisharjutusi ka inimestel, kelle liikumisvõime on muidu suhteliselt piiratud.\nEsimene grossingu treening võib algajale ka liiga teha. Kumm võib treenimata reite õrna nahka hõõruda. Seetõttu soovitame kanda sportlikku dressi või lihtsalt mugavat riietust. Jalgade põrutamist aitavad vältida mugavad spordijalatsid. Kui eesmärgiks on end füüsiliselt vormis hoida, siis piisab 20 min treeningust 3 korda nädalas.\nGrossing sobib: nii noortele (rõõm liikumisest ja loominguvabadusest, trikitamisest) kui ka täiskasvanutele ja lihtsalt positiivse emotsionaalse laengu saamiseks.\nGrossingut ei soovitata südamehaiguste või halva enesetunde puhul.\nOluline erinevus tavalisest saunast on see, et suhteliselt madala õhutemperatuuri (45 – 75 º C) juures soojenevad keharakud kuni 38,5ºC ja higistamine on intensiivsem. Seetõttu sobib ta hästi inimestele, kes ei talu suurt kuumust. Sügavuti soojenedes (kuni 4...5 cm) vabanevad koed\nmitmesugustest mürgistest ühenditest, nagu näiteks raskemetallid: kaasa arvatud plii, elevhõbe, kaadium. Infrapunasaun leevendab kroonilist väsimust ja lihasevalu, elavdab autonoomse närvisüsteemi tööd, tõstab kasvuhormoonide taset, parandab lihaste toonust ja kasvu. Infarpunane saun aitab ravida ja vähendada inimestel reumaatilisi liigesepõletikke, seljavalu, peavalu, nikastusi ja paljusid teisi vaegusi, kuna parandab kudedes verevarustust. Samuti on infrapunasaun tõhus tselluliidi vähendaja ja naha toonuse tõstja, aidates oma mõjuga mitmel füsioloogilisel viisil kudedest välja viia rasva, vett ja jääkaineid. Ühe 30 min seansiga põletab\ninimene 600 kalorit. Seda on rohkem, kui kulub energiat sama kaua joostes.\nInhalatsioon on ravimite sissehingamine aerosoolina. Patsient hingab maski või huuliku kaudu sisse aparaadiga peeneteks osakesteks pihustatud ravimit. Vajadusel võib ravim olla rögalahtistava, bronhide spasmi lõõgastava ning niisutav-rahustava toimega. Kasutusel olevad inhalatsioonid:\n• kummeli-inhalatsioon – krooniliste ning ägedate neelu- ja ülemiste hingamisteede põletike korral;\n• inhalatsioon ambroksooliga (röga vedeldava ravimiga) – ägeda bronhiidi ja hingetorupõletiku kui ka krooniliste obstruktiivsete kopsuhaiguste (KOK) korral;\n• inhalatsioon ventoliiniga – astmahaigetele ning kroonilise obstruktiivse bronhiidiga patsientidele, laiendab spasmi tõttu ahenenud bronhe, kergendab hingamist. Protseduuri kestvus on 10 min. Kuuri pikkus sõltub haigusest.\nVeemassaažidega varustatud väikeses ümaras 31–34-kraadise veega täidetud seitsmekohalises vannis on võimalik istuda ja samaaegselt lasta veejoal ennast masseerida. Vann on mõeldud lihaspingete maandamiseks ja lõbusaks ajaveetmiseks. Sobiv paik lõõgastumiseks.\nKeha rasvasisalduse mõõtmine\nRasvasisalduse monitor Omron BF306 toimib bioimpedantsi analüüsi põhimõttel: sisestatakse kasutaja pikkus, kehakaal, vanus ja sugu. Nende andmete ja mõõdetud kehatakistuse väärtuste põhjal leitakse organismi rasvasisaldus. Ekraanile kuvatakse tulemus protsentides, samuti arvestab seade ka kehamassiindeksi. See on lihtne ja mugav meetod keha rasvasisalduse määramiseks ning selle muutuste jälgimiseks treeningute ja kehakaalu langetamise käigus.\nKepikõnd on igas vanuses ja tervislikus seisundis inimesele. Tavalisest kõnnist poole tõhusam kepikõnd mõjub hästi liigesehaiguste puhul, aitab vabaneda kaela-ja õlavaludest ning paneb istuva eluviisiga inimestel tööle kängu jäänud lihasgrupid. Kõndimiskepp on jäik ja kerge, spetsiaalse laia takjakinnisega reguleeritava käerihma ning otsikuga, mida kasutatakse asfaldil kõndimisel. Õige käimiskepp on inimese pikkusest 50 cm lühem.\nKivimassaaž on tuhandeid aastaid vana raviviis, mida tunti nii indiaanlaste kui ka hiinlaste seas ning mida vanadele ürikutele viidates nautisid juba Vana-Rooma imperaatorid. Idamaisel õpetusel põhinevat kivimassaaži tehakse spetsiaalsete lihvitud laavakividega, mis kiirgavad soojust ning kannavad edasi positiivset energiat. Kivimassaažis on ühendatud kivide energeetika ja soojus ning inimese energeetiline süsteem. Massaaži ajal aitavad kivid vabastada energiablokeeringuid ja tasakaalustada keha energeetikat, parandades selle kaudu ka tervist. Massaaž põhineb teadmisel, et kehas asub seitse energiakeskust ehk tšakrat, mille läbi toimub energiavahetus nii ümbritsevaga kui ka organismis endas. Häired tšakrate töös võivad viia depressiooni, masenduse või otsustusvõimetuseni. Massaaži eesmärk on teatud kehaosasid stimuleerides vallandada energia, mis kõrvaldab elujõu muutustest tingitud füüsilised hädad. Enne massaaži kuumutatakse kivid inimesele sobiva temperatuurini ning asetatakse seejärel kehal asuvatele teatud punktidele ehk tšakratele. Asetades kivid kõigile seitsmele tšakrale, kannab kivi võngete ja võimalustega edasi oma soojuse. Kividest vabanev soojus laiendab veresooni, parandab vereringet, leevendab lihasvalu ning lõdvestab lihaspingeid. Samuti parandab naha elastsust, aktiveerib lümfosüsteemi, mõjutab soodsalt hormoon-, seede- ja ainevahetussüsteemi, tasakaalustab energiat ning aitab vabaneda stressist. Ei ole soovitav haavade ja haavandite, kõrgvererõhkõve, veenilaiendite ja mitmete nahahaiguste puhul. Samuti ei soovita rasedatele ning neile, kellel on ülitundlikkus soojuse suhtes.\nMassaaži toime nahale, nahaalusele koele ja lihastele on vastavalt kasutatud võtetest kas lõõgastav või toonust tõstev. Massaaž parandab kudede vereringet ning soodustab ainevahetust. Kasutatakse lihaspingete, unehäirete puhul ja samuti stressi maandamiseks. Oskuslikult tehtud massaaž annab lõõgastumise ja heaolutunde. Massaaži ei tohi teha, kui vererõhk on kõrgenenud üle normväärtuste, esinevad veenilaiendid, ägedad nahahaigused või palavik.\nSuurepärane hoolitsus sinu nahale! Niisutav mähkimine – hoolitsuse alguses tehakse kerge massaaž toimeainega, seejärel mähitakse klient kilesse. 15–20 minuti pärast pestakse duši all puhtaks kogu keha, järgneb kerge massaaž niisutava mereveega. Hoolitsuses kasutatakse erilist õlil põhinevat toodet, mille mikrograanulid võimaldavad saavutada soovitud tasemega naha koorimist (sellega masseeritakse kogu keha). Järgneva mähkimise käigus toidetakse nahka ainega, mis uuendab, niisutab, silendab ning suurendab naha elastsust. Nahk muutub pehmeks, pringiks, naha värv ühtlustub. Ideaalne hoolitsus kuivale nahale – taastab ja tasakaalustab naha niiskuse sisalduse.\nKõrvaküünalde näidustused: närvilisus, unetus, stress, peavalu, külmetushaigused, põletikud, keskendumisraskused, kõrvade kumisemine.\nKülmravi on lihasjõudlust, liigutuste amplituudi ja kiirust parandav protseduur. Kasutatakse lihas- ja liigesvalude puhul valuvaigistava ja põletikuvastase protseduurina.\nKülmravi (kambris -100 kuni -120°C) kestab 1,5 kuni 3 min.\nIdamaisel õpetusel põhinevat kivimassaaži tehakse spetsiaalsete lihvitud laavakividega, mis kiirgavad soojust ning kannavad edasi positiivset energiat. Massaaži eesmärk on teatud kehaosasid stimuleerides vallandada energia, mis kõrvaldab elujõu muutustest tingitud füüsilised hädad. Enne massaaži kuumutatakse kivid inimesele sobiva temperatuurini ning asetatakse seejärel kehal asuvatele teatud punktidele ehk tšakratele. Inimese sisemuses vallandub harmoonia ja heaolutunne, ta tunneb end rahulikumalt, tema hingamine on sügavam, naha toonus ja elastsus paranevad ning kehasse ja vaimu kogunenud väsimus ja stress kaovad. Samuti saavad leevendust pinged ja mured.\nLuutiheduse mõõtmine – mugav, valutu ja vähest aega nõudev protseduur, tulemuse saab kohe teada. Luutiheduse diagnostika viib läbi arst ultraheliaparaadiga. Luutihedust on vaja mõõta osteoporoosi ehk luude hõrenemise varajaseks avastamiseks. Osteoporoos on aeglaselt süvenev salakaval haigus, millel puuduvad eelsümptomid. Haiguse korral väheneb inimese luumass, luud nõrgenevad ja sagenevad luumurrud. Samuti tekivad rühimuutused ning lüheneb pikkus.\nTallavõlvi hindamine – protseduuri käigus kasutatakse Pad Professional programmi, mis aitab diagnoosida jalapöia patoloogiat, viia läbi luude ja lihaste kiirdiagnostikat ning valida sobivaid ortopeedilisi jalatallatugesid.\nLaserravi on valuvaigistava, põletikuvastase, allergilist ülitundlikkust vähendava toimega ravi. Laserkiirte toimel tõuseb veres hapnikusisaldus, langeb närvilõpmete tundlikkus, paraneb verevarustus, paraneb ainevahetus, paraneb õhuvahetus kopsudes, paraneb vereloome, vähenevad või kaovad valud, tursed ja põletikutunnused, intensiivistuvad kudede taastumisprotsessid, intensiivistuvad immunoloogilised protsessid, tõuseb vere hapniku sidumisvõime.\nLaserravi vastunäidustused: pahaloomulised kasvajad; verehaigused; südame- ja neerupuudulikkus; tuberkuloos; nakkushaigused; kilpnäärme toksiline suurenemine; rasedus.\nLümfimassaaž on pehme massaaž, millega stimuleeritakse lümfivedeliku voolu ja ergutatakse jääkainete eemaldamist kehast. See lõdvestab ja leevendab lihas pingeid, mõjub hästi tursete, vereringehäirete ning ainevahetushaiguste puhul.\nSpetsiaalne Sothyse lõõgastav massaaž apelsini ja majoraani õlidega. Tõeline lõõgastav hetk, kestab 60 min.\nBaseerub mee ja massaaži kombineeritud raviomadustel. Efektiivne külmetuse (köha), närvi-, liigesevalude ja stressi puhul. Võib kasutada tselluliidi vastase ravi ühe osana. Parandab vereringet naha aluskihtides ja lihastes, soodustab siseorganite ja kudede ainevahetust. Mesi adsorbeerib toksiine ja kiirendab nende väljaviimist organismist. Kasutatakse naha puhastamiseks ja lümfiringe parandamiseks. Nahk muutub peale massaaži siidiseks.\nMagevee ravimuda on orgaaniliste ainete poolest kümme korda rikkalikum kui meremuda, sisaldades ka väävelvesinikku. Protseduuri teostatakse üldvannina temperatuuril 41-43 °C. Magevee ravimuda on kroonilisi põletikke raviv ja valusid leevendav, biostimuleeriv (ainevahetust ja rakulist uuenemist kiirendav) ja kehast liigset vedelikku ning mürke väljutav protseduur. Mudavann annab mõnusalt lõõgastunud enesetunde.\nNuovola innovatiivne lainesüsteem kingib kehale ja vaimule täieliku lõõgastuse.Tema eripära välistab raskusjõu tunnetuse, kinkides troopilise mere hella kaisutuse. Spetsiaalne värvide vahelduv kromoteraapia on tajutav ka kinniste silmadega, tagades sügava lõõgastuse. Aitab eriti väsimuse ja unetuse (0,5 tundi Nuovola protseduuri võrdub 8 tunni unega) puhul, rasedate seljavaevuste leevendamiseks, lihaspinge puhul. Teraapiat saab kombineerida erinevate mähistega toiteainete paremaks imendumiseks (šokolaadimähis, kohvimähis, punase veini mähis, vetikamähis, mudamähis, väsinud jalgade mähis). Eestis on Nuovola voodi haruldane.\nParafiin-osokeriitravi on pindmine soojusravi ja toimib paik-selt liigeste või lihaste vaevuste puhul. Lõõgastab lihaseid, parandab naha ja nahaaluskoe verevarustust, laiendab reflektoorselt veresooni ka sügavamal lihastes ning liigestes, leevendub valu.\nProtseduuril kasutatakse parafiini ja loodusliku osokeriidi ehk mäevaha segu. Osokeriidi lisamine hoiab segu kauem sooja, looduslikele eeterlikele õlidele osokeriidis omistatakse tervistavat toimet.\nTsitruslike eeterlike õlidega ning taimeekstarkidega salendav tselluliidi massaaž, kestab 60 min.\nSoolakamber on ohutu ja asendab kalleid arstimeid. Soolakamber mõjub eriti hästi pärast hingamisteede külmetust või pärast allergeenide kokkupuudet hingamisteede või nahaga. Inimese hingamisteed või haigestunud nahk on soolakambris kuiva "soolaudu" (soolaerosooli) mõju all. Kinnisesse kambrisse suunatakse kuiv tavalise keedusoola udu, mis sissehingamisel\ntoimib tervistavalt. Soola toimel muutub röga kergemini väljaköhitavaks, hingeldus väheneb või kaob. Nahaprobleemide korral saab soolakambrist kergendust, sest sool hävitab nahal olevaid bakterid. Soolaraviseanss kestab 30 - 40 minutit. Väga väikestele lastele tehakse nõrgema soolauduga ja lühem seanss.\nEnne soolakambri kasutamist soovitame kontsuteerida arstiga, et teha kindlaks, kas soolaravi tingimused sobivad teatud nakkushaiguste- või nõrgestatud seisundi puhul.\nSoovitatakse traumajärgse ravi, lihasvalude ja -spasmide ning liigesevalude korral.\nVastunäidustatud pőletikuliste protsesside, mitmete sise- ja südamehaiguste, kasvajate, veenilaiendite ning raseduse puhul.\nKakaoubadest saadud šokolaadil on oluline toime naha ilule. Kakaopuudri mähis aitab parandada kehasiluetti ja vähendab "apelsinikoore" naha ilmingut, toidab, niisutab ja toniseerib nahka. Teaduslikud uuringud tõestavad kakao stimuleerivat mõju endorfiinidele, s.o. õnnehormoonide\nmoodustumisele, luues kõrgendatud meeleolu ja samas toimides efektiivselt\nTalasso tuleneb kreekakeelsest sõnast thalassa, mis tähendab merd. Meri on merevees, soolas, mudas, vetikates ja teistes mereandides sisalduva ravijõu ja elustava energia allikas.\nModelleeriv mähkimine kilesse 15-20 min. - lagundab tselluliiti ja rasvkudet. Protseduur omab organismi jääkainetest puhastavat ja rakulist uuenemisprotsessi parandavat toimet, aitab nahal saavutada sobivat tasakaalu mineraalide ja mikroelementide osas, samal ajal toimub ka rasva\nja liigse vedeliku elimineerimine, aidates lõdvestuda. Protseduur põhineb eeterlikel ja vegetatiivsetel ekstraktidel, mis tõhustavad tselluliiti lagundavat toimet. Mähkimisele järgneb kerge massaaž spetsiaalse seerumiga.\nValgusteraapia - kaotab väsimuse, unisuse ja masendustunde. Pőhjamaades on talvel peaaegu kogu aeg pime ning inimesed muutuvad sel ajal depressiivseks ja külmetushaigustele vastuvőtlikuks. Uneaine ehk melatoniini vähendamiseks peab vaheajusse jőudma tugev ja vőimalikult looduslähedane valgusimpulss, mida saab vaid päikeselt vői spetsiaalsetelt Biotron lampidelt. Ehtsast päikesevalgusest tervislikumad Biotron lambid on välja töötatud NASA kosmosekeskuses ning ei sisalda organismile kahjulikus koguses ultraviolettkiirgust.\nHäid tulemusi annab valgusravi nahahaiguste (psoriaas), seljavalude, liigestes ja pehmetes kudedes esinevate valude, kukekannuse, peavalude ja lihaskrampide puhul. Samuti kasutatakse valgusravi buliimia, traumade tagajärjel tekkinud haavade ning lamatiste raviks.\nProtseduuri tehakse veealuselt manuaalselt – voolikust tulevat (0,6-1,5 atm) veejuga juhtides masseeritakse kogu keha alustades jalgadest või automaatselt - vanni sisse ehitatud mehhanismi abil.\nVenitusteraapia - mőjub hästi kange selja, verevarustushäirete, selja deformatsiooni, reuma, seedehäirete, selgroolülidevahelise ketta väljavajumise, radikuliidi, pőlve- ja liigesekaebuste ning stressi puhul. Unikaalne Rootsist pärit süsteem sobib enim nooremale ja keskealisele patsientuurile.\nVenitusi tehakse Mastercare teraapialaual, kus patsient kinnitatakse hüppeliigeste kohalt laua külge ning viiakse esialgu horisontaalasendisse ja seejärel pea-alaspidi asendisse 15-40 kraadise nurga all nii, et venitavaks jőuks on keha enda raskus. Nii väheneb mehhaaniline surve lülisambale ja närvijuurtele. Venituspingil saab teha ka aktiivseid venitusharjutusi instruktori käe all.\nVenitusteraapia vastunäidustused: kőrgvererőhutőbi, pearinglus, osteoporoos, adipoossus, kőrge iga.\nMassaaž on tuntuim stressileevendus- ja pingemaandusviis, mis kiirendab ainevahetust, taastab kaotsiläinud energiat ja toob täiusliku rahulolu.\nLõõgastav, stressi vähendav, ergutav protseduur, kus mullivannile on lisatud just Teile sobiv ravimtaimedest valmistatud vanniõli.\nViimati uuendatud 12. jaanuar 2019


Kuidas kasutada aerusurfilauda - SUP näpunäited algajatele - Thulia\nHome Blogi Kuidas kasutada aerusurfilauda – SUP näpunäited algajatele\nSUP (stand up paddle boarding) ehk aerusurf ehk suppamine on nii meil Eestis kui ka rahvusvaheliselt väga populaarseks osutunud veespordiala, kus kasutatakse spetsiaalset aerusurfi jaoks mõeldud lauda ning pikka ühe labaga aeru, millega endale vee peal hoogu anda.\nAerusurfilaud (või SUP) on algajatele lihtsasti õpitav veesport. Aga ärge laske sel ennast ära petta. Aerusurfamine töötab peaaegu kõigi meie keha lihasgruppidega.\nAerusurfamine on ka suurepärane võimalus, kuidas kõrvalist jõge või rannajoont uurida. Pumbatavat aerusurfilauda on lihtsam kui kunagi varem igale seiklusele kaasa võtta.\nÄrge muretsege, kui te ei ole aerusurfamisega kokku puutunud. Meie lihtsad näpunäited ja juhised aitavad teid kiiresti vee peale.\nKuidas aerusurfilauda valida?\nKuna saadaval on suur hulk erinevaid SUP-laudu, siis kindlast tekib teil küsimus, et millist aerusurfilauda tasuks osta ja milline neist sobib teie vajadustega kõige paremini. Algajana peaksite SUP-laua valimisel meeles pidama mõningaid lihtsaid asju.\nKas täispumbatav või jäik aerusurfilaud?\nLihtne transportimiseks SUP-seljakotis nii rattal kui ka ühistranspordis\nHõlpsasti kodus hoiustatav\nVäga vastupidav, hea algajatele, kes võivad kogemata teravatele asjadele otsa sõita\nTransporditav auto, veoki või maasturiga\nVajab kodus hoiustamiseks ruumi\nKlassikalises stiilis olevate jäikade laudade valik on suur, mis tähendab, et leiate endale sobiva suurusega laua kerge vaevaga\nKiirem kui täispumbatav SUP ja stabiilsem raskematel veeoludel\nMillist aerusurfilauda valida?\nVasakult paremale: aerusurfilaud surfamiseks, ringisõitmiseks, kõikjal kasutamiseks ja võidusõiduks.\nAlgajatele: algajatele sobib kõige tavalisem aerusurfilaud. Selleks sobib väga hästi laud, mis aitab alguses hästi tasakaalu hoida, aga on samas ka tugev ja peab vastu erinevatele kokkupõrgetele.\nKalastamiseks: valige laiema pinnaga laud ja võib-olla isegi koos spetsiaalsete lisaseademetega kalapüügivahendite kinnitamiseks.\nRingisõiduks: valige pikk ja kitsas laud, mis võimaldab teil läbida pikemaid vahemaid. Päevapikkuseks ekskursjooniks sobib kõige paremini süstaistmega SUP.\nSurfamiseks: surfamiseks mõeldud SUP-lauad on lühemad ja kitsamad. Nii on nende üle lihtsam lainetel kontrolli hoida.\nVõidusõidu lauad: nad on pikemad ja vähem stabiilsemad, seega neid ei soovitata algajatele.\nKuidas aerusurfilauda kasutada\nMida teha aerusurfilaual? Seista muidugi! Aga isegi see võib olla keeruline, kuna tasakaalu hoidmiseks on seda vaja mõned korrad harjutada.\nAerusurfilaua kasutamiseks tuleks see viia vette, kasutades keskmist sanga. Asetage aer lauale ja minge sellele põlvedega keskelt peale. Tõuske aeglaselt kükakile, üks jalg korraga. Jalad peaksid olema õlgade laiuselt paremal ja vasakul pool sanga.\nAseta jalad paralleelselt, õlgade laiuselt.\nHoia oma pea ja õlad kindlalt ning hoia tasakaalu puusade liigutamisega.\nKuidas hoida aeru:\nKuigi see võib tunduda ebaloogiline, siis hoidke aeru sellise nurga all, kus laba on suunatud teist eemale, mitte teie suunas. Ühe käega tuleb võtta kinni aeru ülaosast, teisega alumisest osast. Kui soovite tõsta aeru üle oma pea, siis peaksid küünarnukid moodustama 90-kraadise nurga. Käte asend muutub vahetades pooli.\nKui te hoiate SUP-aeru käes, siis veenduge, et selle serv oleks suunatud teist eemale.\nKuidas kasutada aeru edasi liikumiseks:\nAeru kasutamist edasi liikumiseks võib jagada viide etappi.\nVäljasirutus: painutage oma puusi, kallutage ettepoole ja pange aer laua esiotsa poolt vette nii kaugelt, kui suudate.\nSisestus: lükake aer vette.\nTõmme: kui aer on vette pandud, siis tõmmake seda laua kõrvalt enda poole. Teie käed peaksid jääma sirgeks ja koos aeruga moodustama kolmnurkse kujundi.\nVabastus/väljumine: kui aer on teie jalgadega paralleelselt, tõmmake see külg ees välja, veendudes, et pöörate aeru 90-kraadise nurga alla, et see tuleks veest välja kitsam külg ees.\nAlgasend: viige aer tagasi laua etteotsa ja korrake tegevust.\nOtse liikumise tagamiseks ärge tõmmake aeru oma jalgadest mööda, kuna siis hakkab laud ennast pöörama. Võite vahetada peale paari tõmmet külgi.\nOluline on meeles pidada, et peaksite rakendama oma keha ja jalgade, mitte käte jõudu. See teeb aerutamise kergemaks, tekitab kätele vähem pinget ja annab teile kogu keha treeningu.\nVasakult paremale vaadates näeme aerutajat esmalt sirutamas, teisel kindlalt otse vaatamas, kolmandal on kokkupuude veega ja jõutõmme ning neljandal on vabastamine.\nKuidas tõmmata aeru tagurpidi:\nTagurpidi aerutus võimaldab aerutamise lõpetada või aeglustada. Hoidke esiosa asemel ennast pigem aerusurfilaua tagaossa. Pange aeru laba vette ja tõmmake seda enda suunas.\nKui te aerutate tagurpidi, siis teie aer liigub edaspidi aerutamisele vastassuunas.\nKuidas aerutada ringjalt:\nRingjas tõmme aitab teil edasi liikudes pöörata. Sirutage aer kaugele laua etteotsa, nagu teete ettepoole liikudes. Seejärel tõmmake poolringjas kaar laua eesosast tagaosani. Seda laua parmal küljel tehes, pöörate te vasakule ja vastupidi.\nSUP-il ringja aerutõmbe tegemiseks, lükake aer võimalikult kaugele küljele.\nÕppimine laual püsti seisma on imelihtne, kuid kuna alguses juhtub tegijal nii mõndagi, siis võib juhtuda ka kukkumisi.\nSiinkohal toomegi välja mõned nõuanded, kuidas õigesti kukkuda, ilma end ja lauda vigastamata.\nKui sa kukkudes jääd eemale nii lauast kui ka aerust, siis kindlasti püüa enne kätte saada laud ning seejärel aeruta käte abil oma aerule järele.\nPõhilised algajate vead:\nAeru laba nurk on vales suunas. See peaks olema sinust eemal suunatud, mitte sinu poole suunatud.\nMida kanda aerusurfilaual?\nRiiete valik aerusurfilaual kandmiseks sõltub tegelikult temperatuurist ja vette kukkumise tõenäosusest.\nKui on soe: soojal suvepäeval ärge kartke aerutada paljajalu, kandes ujumisriideid. Võite kanda ka veespordi- või tekijalatseid.\nKui on külm: kui ilm on külm, siis on hea kanda kalipsot. See aitab vette kukkudes hoida keha soojana. Kui te olete algaja ja teate, et kukute alguses tihti laualt vette, siis see lahendus on ideaalne. Veest väljas olles läheb kalipso higiseks ja kleepuvaks.\nValige sünteetiline materjal: kui te olete juba SUP-lauaga harjunud ja ei plaani tihti vette kukkuda, siis kasutage kuivülikonda või muid veekindlaid riideid. Oluline on riided õiges järjekorras selga panna. Aluskiht valige sünteetilisest materjalist nagu polüpropüleen või polüester. Isolatsiooniks valige paksust polüestrist fliis. Peale tõmmake kindlustuseks veekindel jakk.\nPükse peaks ka mitu kihti olema. Pannes sünteetilised retuusid alla ja veekindlad püksid peale hoiavad teid soojana. Kui soovite aerutada nii, et vett lendab, siis investeerige veekindlatesse aerutamiskinnastesse ja teie sõrmed on hoitud soojana.\nMida aerusurfilaual sõitmiseks kaasa võtta?\nSUP ja aer\nTäispumbatava SUP-i seljakott\nTäispumbatava SUP-i pump\nVeepudel või joogikott\nAerusurfilaua katuseraam jäiga SUP-i transportimiseks\nTäispumbatava SUP-i transportimine: kasutage aeru, pumba ja tühja SUP-i transportimiseks SUP-i seljakotti. Väike märkus, SUP-i seljakott võib pikkadel matkadel raskeks minna. Aga sedasi saad transportida oma lauda lennuki, auto, ühistranspordi või rattaga probleemivabalt.\nJäik laud: jäiga SUP laua kõige lihtsam transportimise viis on auto katusel. Saadaval on spetsiaalsed aerusurfilaua katuseraamid autodele või veokitele, millega saab laua igale poole kaasa võtta. Mõned inimesed soetavad endale mõlemad, nii aerusurfilaua kui ka süsta katuseraami, et oleks võimalik tegeleda mõlema spordialaga.\nNõuanded turvalisuse kohta:\nKas peate oskama ujuda? Jah. Sügavas kohas vette kukkudes on oluline ujumisoskus.\nKasutage aerutamisel alati päästevesti. Mõnes piirkonnas võib ilma selleta aerutamine olla isegi ebaseaduslik. Uurige täpsemalt kohalikelt ametivõimudelt, aga üldise reeglina on päästevesti kasutamine alati soovitatud.\nÄrge unustage päikesekreemi, sest vesi peegeldab päikesevalgust.\nÄrge kunagi aerutage alkoholijoobes.\nIsegi soojal päeval veenduge, et olete vastavalt riides juhuks, kui te peaks vette kukkuma.\nAlgajana ärge kunagi aerutage eraldatud piirkonnas üksinda.\nSõitke aerusurfilauaga vaid sellisel veel, kus te julgelt ujuksite.\nHarjutamiseks valige vaikne järv või jõgi.\nAerutama hakates kontrollige tuulesuunda. Vastutuult sõitmine võib olla keeruline. Kui tuul läheb liiga tugevaks, minge põlvili ja aerutage selliselt, kuni tuul vaibub.\nAerusurfilaud või süst - kumb on mulle parem?\nTäispuhutavat SUP-i on veekogude vahelistel radadel lihtsam kanda. Seda on ka lihtsam transportida, kui teil ei ole autot, veokit või maasturit.\nKuumadel päevadel on lihtsam enda jahutamiseks aerusurfilaualt vette hüpata.\nSUP pakub terve keha treeningut, kaasates keret, jalgu, reisi ja selga.\nSõidab kiiremini ja võimaldab läbida suuremaid vahemaid.\nSellega on lihtsam manööverdada karmides vetes nagu kärestikes.\nKuna te istute, siis saate ilma väsimata läbida suuremaid vahemaid.\nKuid see, et te ei seisa, ei tähenda, et teie kõhulihased, selg ja isegi jalad ei saaks hea treeningu.\naprill 5, 2021\tUncategorized\nKuidas valida oma ...


Teade (võistluse käik) 27.03.2011 (10:38)\nTeatekulla võitis Soome! Staffan Tunisel oli lõpus kiirem hajutus ning edestas teist kohta Rootsit 58 sekundiga. Kolmanda koha sai Norra, edestades Venemaad 4 sekundiga. Eesti võistkond lõpetas üheksandana.\nEsimeses raadiopunktis liider Soome (Staffan Tunis), kuid Rootsi (Peter Arnesson) on vaid 5 sekundit taga!! Kolmandal kohal Venemaa (Andrey Lamov), kaotus võitjale 45 sekundit.\nLiider Staffan Tunis, kellel on pikem hajutus.\nKolmanda vahetuse sõitu on võimalik jälgida GPS-trackingus.\nTarvo andis Priidule vahetuse üle üheksandal kohal.\nTeise vahetuse lõpus liider Soome, kuid rootslane Erik Rost on teinud väga hea sõidu ja vähendanud vahe soomalstega 47 sekundile.\nTarvo jõudis esimesse raadiopunkti. Tõstnud võistkonna kümnendale kohale, vahe liidrite ja kuuenda kohaga on aga kasvanud.\nEsimeses raadiopunktis liider Soome (Keskinarkaus). 1.47 min taga Rootsi (Erik Rost). Kolmas Norra (Hans Jörgen Kvale), kaotus 2.15.\nEven andis vahetuse üle Tarvole 13. kohal, Eveni aeg 38.00, kaotus 7.16. Kuuendast kohast maas 3.50.\nSoome võistkond esimese vahetuse lõppedes liider. Taivanen andis vahetuse üle Matti Keskinarkausele. Taivaneni aeg 30.43.\nOlli-Markus Taivanen esimesena eelhoiatuspunktis. 1.28 taga Tšehhi ja Rootsi.\nEven esimeses raadiopunktis 18. Kaotus 5.40.\nEsimesena raadiopunktis Soome (Taivanen). 50 sek hiljem Venemaa, Norra. 13 võistkonda läbi läinud, Eesti mitte.\nStart kell 11.00. Kokku 22 võistkonda. Eesti stardinumber 12 (järjekord Even, Tarvo, Priit).\nNaistest võitis teate Venemaa, kes juhtis terve võistluse. Norrat edestati 31 sekundiga. Kolmanda koha saavutas Soome, kaotus võitjale 3.20.\nVahetuse andis esimesena üle Venemaa.\nEsimeses raadiopunktis liider Venemaa (Tatyana Kozlova). Teisel kohal Norra (Stine Olsen Kirkevik), kaotus 48 sek. Soome (Liisa Anttila) kaotus võitjale 3.24.\nEsimese vahetuse lõppedes liider Venemaa, teine Norra.\nEsimestena raadiopunktis Venemaa, Norra, Soome, Tšehhi.\nStart kell 11.05. Kokku 15 võistkonda.\nViimase distantsina kavas teade 27.03.2011 (10:32)\nMM-i lõpetab pühapäevane teade. Iga riik võib välja panna ühe naiskonna ja ühe meeskonna, igas võistkonnas kolm liiget.\nEesti võistkonna stardijärjekord:\n1. vahetus Even\n2. vahetus Tarvo\n3. vahetus Priit\nMeeste esimee vahetuse ühisstart Eesti aja järgi kell 11.00, naistel 11.05.\nViimase individuaalvõistluse kullad Rootsi ja Venemaale 26.03.2011 (15:41)\nViimase individuaalvõistlusena peeti täna ühisstardist tavarada. Väga raskel füüsilisel ja nõudliku kaardilugemisega rajal võidutses naistest rootslane Helene Söderlund. Sprindi ja paaristeate hõbemedali omanik oli raja keskosas küll liidritest minut maas, kuid tugeva lõpuga edestas ta teist kohta 1.36. Hõbemedali võitis Tatyana Kozlova Venemaalt ning kolmas koht läks Marte Reenaasile Norrast, kelle kaotus võitjale oli 2.09.\nMeeste võistlus oli algusest lõpuni väga pingeline. Pea kogu võistlust juhtiva Staffan Tunise GPS seade ei töötanud, nii et peale raadiopunktidest saadud informatsiooni ei olnud teada, kuidas soomlasel läheb. Poolel rajal juhtis soomlane teist kohta Peter Arnessoni poole minutiga ning rootslane omakorda rohkem kui minutiga järgnevaid võistlejaid. Andrey Grigoryev ja Vladimir Barchukov tegid aga väga tugeva lõpu ning mõni kilomeeter enne finišit olid kaks venelast ning Tunis koos. Põnevas lõpuheitluses jäi peale Grigoryev, kes edestas Staffan Tunist vaid 3 sekundiga. Võitja aeg 1.42.43. Vale teevaliku teinud Barchukov finišeeris võitjast 37 sekundit hiljem, saades sellega kolmanda koha.\nEestlastest oli edukaim Tarvo Klaasimäe, kes saavutas 20. koha, kaotus võitjale 12.30. Even Toomas oli 24. ja Priit Randman 36. Tarvo ja Eveni liikumisteid oli võimalik jälgida ka GPS-i vahendusel.\nÜhisstardist tavarada (võistluse käik) 26.03.2011 (12:58)\nPriit lõpetas 36. kohal, aeg 2.08.43.\nLõpetas ka Even, kes saavutas 24. koha, kaotus 16.50.\nFinišis Tarvo, kes sai 20. koha! Kaotus võitjale 12.31.\nFinišeeris võitja Andrey Grigoryev (aeg 1.42.43), kes edestas Staffan Tunist vaid 3 sekundiga. Kolmas koht Vladimir Barchukov, kaotus võitjale 38 sek.\nEnne paar punkti enne finišit liidrid Tunis ja Grigoryev, kes sõidavad koos.\nKolm liidrit koos!\nTarvo kaardivahetuses 20. kohal.\nEnne viimast ringi liider Grigoryev, teine Tunis (+0.37), kolmas Barchukov (+1.02)\nTarvo kolmandas raadiopunktis 21, kaotus liidrile 8.22. Even 27.kohal, kaotus 11.31.\nKolmandas raadiopunktis liider Staffan Tunis (aeg 1.03.26), teine Andrey Friforuev (+5 sek), kolmas Vladimir Barchukov (+1.05)\nEven ja Tarvo jõudsid kaardivahetusse, olles 23 ja 24 kohal. Kaotus võitjale 7.35. Even tegi viga.\nKaardivahetuses esimene Staffan Tunis (GPS ei tööta). Edu rootslase Peter Arnessoni ees 34 sek.\nEven esimeses raadiopunktis 18, kaotus liidrile 3.37. Tarvo 30 (+5.18), Priit 39. ( +7.19)\nEsimese mehena raadiopunktis Staffan Tunis, edu Peter Arnessoni ees 28 sek.\nEveni ja Tarvo liikumisteid saab jälgida ka GPS-trackingus!\nÜhisstart Eesti aja järgi kell 13.20. Stardijoonel 68 meest, nende seas Tarvo Klaasimäe (nr 22), Even Toomas (nr 26) ja Priit Randman (nr 44).\nEnnustatav võitja aeg 100 min.\nFinišeeris võitja Helene Söderlund Rootsist! Aeg 1.20.52. Teine koht Tatyana Kozlova Venemaalt (+1.36) ja kolmas Marte Reenaas Norrast.\nEnne viimasele lühikesele ringile minekut on liider Helene Söderlund. 1.47 taga T. Kozlova, kolmas Marte Reenaas.\nKolmandas raadiopunktis liider T. Kozlova, kes juhib H. Söderlundi 2 sekundiga.\nKaardivahetusse jõudis esimesena T. Kozlova, kes kiiremate teevalikutega edestas L. Anttilat 37 sekundiga. Kolmas Hana Hancikova Tšehhist, kaotus 46 sek. H. Söderlund kaardivahetuses viiendana, kuna tegi 1min vea.\nEsimese naisena esimeses raadiopunktis Helene Söderlund. Talle järgneb Tatiana Kozlova 20 sekundiga ja Liisa Anttila 28 sekundiga.\nÜhisstart Eesti aja järgi kell 13.00. Stardijoonel 50 naist.\nEnnustatav võitja aeg 90 min.\nTavaraja start 2 tundi edasi lükatud 26.03.2011 (08:54)\nTäna 26. märtsil kavas olev ühisstardist tavarada on eelnevate päevade lumesaju tõttu edasi lükatud. Korraldajad peavad kõik rajad uuesti sisse ajama ja seetõttu on start kaks tundi hiljem. Naiste ühisstart Eesti aja järgi kell 13.00, meeste start kell 13.20.


Inspiratsioonipäeval Scult Fest arutavad sporditeemadel ka Marko Kaljuveer, Allar Levandi ja Jüri Muttika - Sport\nInspiratsioonipäeval Scult Fest arutavad sporditeemadel ka Marko Kaljuveer, Allar Levandi ja Jüri Muttika\nFoto: Scult FEST\nRahvusvaheline Spordivabatahtlike Liikumine SCULT korraldab täna esmakordselt Spordisõprade Innovatsioonipäeva SCULT Fest 2016. Delfi kannab Tallinna Ülikoolis toimuvat üle otsepildis, ülekanne algab orienteeruvalt kell 9.40 ning lõpeb 17.00.\nPäeva jooksul on võimalik kuulda ettekandeid mitmetelt kodumaistelt ja välismaistelt sporditegijatelt ning saada osa vahvast Sporditarkuse mini-messist. Räägitakse Londoni olümpiamängude telgitagustest, väideldakse teemal, kas BMX või kaugushüpe kehalise kasvatuse tunnis, nauditakse mõnusat talkshow’d tugitoolispordist ja korraldatakse mitmeid harivaid töötubasid.\nSpordivabatahtlike Liikumise käivitaja ja SCULT FEST 2016 peakorraldaja majandusekspert Ott Pärna sõnul soovitakse inspiratsioonipäevaga elavdada Eesti spordielu, tuua siia rahvusvahelist kogemust ja väidelda spordi ning rahvatervist puudutavatel intrigeerivatel teemadel.\n“Meie sügav soov on populariseerida Eestis spordisõbraks olemist. Need ei ole ainult tippsportlased või harrastajad, vaid ka kõik spordivabatahtlikud joogipunktides, seeniorid riietehoidudes, abilised spordiklubides, kohtunikud palliplatsi ääres, sporti toetavad ettevõtjad ja noori innustavad kooliõpetajad. Soovime SCULT FESTiga nende kõigi ideepankadesse uusi mõtteid süstida ja tulevikuplaanide tegemiseks mõnusat koostööpaika pakkuda,” sõnas Pärna.\nSCULT FEST 2016 kutsub spordisõpru ja spordivabatahtlikke osalema (2) 17.10.2016\nEsinejate hulgas on Londoni olümpiamängude üks korraldajaid ja Virgin Atlantic klienditeeninduse direktor Linda Moir, spordiettevõtja Allar Levandi, spordiajakirjanik Marko Kaljuveer, tele- ja spordimees Jüri Muttika, jooksutreener Margus Pirksaar, spordiõppejõud Reeda Tuula, koolijuht Hendrik Agur ja mitmed teised.


Rahvuslane: Soome peaprokurör: Piibli tsiteerimine võib olla kuritegu\nUnknown 22. november 2019 13:05\nNoh Jah. Muhhamedil oli õigus, kui kuulutas, et koraan saab kõigi rahvaste pühakirjaks. Ajatolladel selliseid prokuröre pole. Soome rahvast on siiralt kahju.\nAnonüümne 22. november 2019 16:58\nSoome rahvast on arvuliselt ligi 5 miljonit. Ei ole kahju neist kui kõigil neil on suud kinni ja keegi midagi ei arva ega ütle. Järelikult on kõik nõus ja kõiges selles kaasosalised.


Riigikogu võttis vastu päästeteenistuse seaduse - Riigikogu\nRiigikogu võttis vastu päästeteenistuse seaduse\n31.01.2008 / Istungi ülevaated\nRiigikogu võttis 58 poolthäälega vastu valitsuse algatatud päästeteenistuse seaduse (164 SE). Seaduse väljatöötamise tingis vajadus reguleerida päästeala teenistusküsimused eraldi seaduses. Päästetöötajatel puudus seni töö eripära arvestav teenistusseadus. Samas on riigi ülesandeks saavutada päästeasutuste tõhus ettevalmistus ja varustatus, kuna Päästeametil ja päästeteenust osutavatel asutustel on keskne roll inimeste elu ja vara päästmisel ja keskkonna kaitseks tehtavate vältimatute tööde korraldamisel. Käesolev seadus reguleerib päästeteenistuse korralduse ja päästeteenistujate õigusliku seisundi. Päästeametnikele laieneb avaliku teenistuse seadus ja päästetöötajatele töölepingu seadus ja muud tööseadused käesolevast seadusest tulenevate erisustega. Seadus jõustub 2008. aasta 1. märtsil. Vastu ei hääletanud ega erapooletuks jäänud keegi.\n79 poolthäälega võeti vastu valitsuse algatatud kaubandustegevuse seaduse, majandustegevuse registri seaduse ja nendega seonduvalt teiste seaduste muutmise seadus (150 SE). Seaduse eesmärgiks on täpsustada seaduste sätteid, muuta regulatsioon selgemaks ja lihtsamaks, ühtlustada erinevates majandustegevuse valdkondades registreerimise kohustusega seonduvaid üldsätteid. Kuna nii majandustegevuse registri seadus kui ka kaubandustegevuse seadus on nn raamseadused, siis tuli muuta ka alkoholiseadust, ehitusseadust, turismiseadust. Käesolev seadus jõustub 2008. aasta 15. mail, turismiseaduse muudatused jõustuvad 2008. aasta 1. septembril. Seaduse vastu ei hääletanud ega erapooletuks jäänud keegi.\n82 poolthäälega võeti vastu valitsuse algatatud seadmete energiatõhususe seaduse ja ehitusseaduse muutmise seadus (167 SE). Seadus on välja töötatud vajadusest harmoneerida Eesti seadusandlus Euroopa Parlamendi ja nõukogu direktiiviga seadmete ökodisaini kohta. Seadusega sätestatakse energiat tarbivate seadmete ökodisaini nõuded ja tagatakse nimetatud seadmete vaba liikumine siseturul. Seadus käsitleb nõudeid, millele peavad vastama rakendusmeetmete alla kuuluvad seadmed, et neid tohiks turule viia ja kasutusele võtta. Nõuded kehtestatakse seadmete energiatõhususe ja nende tootmise keskkonnasõbralikkuse taseme parandamiseks, mis omakorda aitab kaasa säästvale arengule. Seadus jõustub üldises korras. Seaduse vastu ei hääletanud ega erapooletuks jäänud keegi.\nSotsiaalkomisjoni kui juhtivkomisjoni ettepanekul lükati esimesel lugemisel tagasi Eesti Keskerakonna fraktsiooni algatatud sotsiaalhoolekande seaduse, ühistranspordiseaduse ja okupatsioonirežiimide poolt represseeritud isiku seaduse muutmise seaduse eelnõu (151 SE). Komisjoni ettepaneku poolt hääletas 47, vastu 34 Riigikogu liiget, erapooletuks ei jäänud keegi. Seega langes eelnõu menetlusest välja.


TRINITI esindas edukalt AS-i Tallinna Sadam olulises vaidluses | TRINITI - Ülebaltiline advokaadibüroo\nTRINITI esindas edukalt AS‑i Tallinna Sadam olulises konkurentsiõigust ja laevatransporti puudutavas vaidluses AS‑iga Tallink Grupp.\nAS Tallink Grupp esitas 01.03.2021 kohtusse mahuka hagi, milles heitis AS‑ile Tallinna Sadam ette Vanasadamas sadamateenuste pakkumisel väidetavat turgu valitseva seisundi kuritarvitamist ning nõudis sellega seoses viimaselt hüvitist alusetult rikastumise või alternatiivselt kahju tekitamise eest. AS‑i Tallink Grupp hinnangul oli AS Tallinna Sadam aastatel 2016-2019 kuritarvitanud oma turgu valitsevat seisundit ning nõudnud AS‑ilt Tallink Grupp Vanasadamat külastavatele regulaarliine sõitvatele reisilaevadele osutatavate sadamateenuste eest ebaõiglaselt kõrget tasu. Kokku oli nõude suuruseks ca 20 miljonit eurot.\nTRINITI abiga vaidles AS Tallinna Sadam hagis esitatud nõuetele täies ulatuses vastu, viidates sellele, et reisilaevadele AS‑i Tallinna Sadam poolt kehtestatud sadamatasud on Läänemere piirkonna konkurentsivõimelisemad, olles tegelikult jätkuvalt madalamad Helsingi ja Stockholmi sadamate võrreldavatest tasudest.\nEdasiste ulatuslike vaidluste ja nendega kaasnevate täiendavate kulude vältimiseks sõlmisid AS Tallink Grupp ja AS Tallinna Sadam TRINITI kaasabil 11.02.2022 kompromissi, millega lõpetati pooltevaheline kohtuvaidlus. Kompromissiga loobus AS Tallink Grupp kõikidest kohtuvaidluses esitatud nõuetest AS‑i Tallinna Sadam vastu ning AS Tallinna Sadam muutis tulevikus Vanasadamat külastavatele regulaarliine sõitvatele reisilaevadele kohaldatavaid sadamatasusid, mis hakkavad kehtima kõikidele liinireisioperaatoritele.estotriiS‑i Tallinna Sadam esindasid nimetatud vaidluses TRINITI vandeadvokaadid Tanel Kalaus ja Katri Tomson.


Tagasi tööotsimise rindel | minny\nEma unenägu →\nEile olin ma siis väga tubli. Suutsin ärgata kell 6:00 ja käisin ka jooksmas. Seetõttu ma ka jõudsin rohkem.\nIgaljuhul saatsin ma oma CV ja kaaskirja kuude ettevõttesse. Uuendasin tööotsimise portaalides oma CV-d. Kusjuures, ühe CV vastu tundis huvi üks ettevõte ja täna on mul siis seal töövestlus.\nSelline kiire reageerimine tekitas natuke kahtlust. Ka selline rutakus, et eile helistati ja juba täna vestlus. Seega otsisin ma selle ettevõtte kohta infot. Tegemist on kallist kodutehnikat pakkuva ettevõttega, mis tegeleb peamiselt otsemüügiga. Eks ma seda aimasingi.\nMa tean, et see otsemüük mulle ei sobi. Kohe üldse ei meeldi. Kuid ma võtan seda töövestlust nagu treeningut. Sest eks see CV-de saatmine ja kaaskirjade koostamine ning mõnedel töövestlustel käimine muutub nüüd üheks osaks minu elus.\nSelle ettevõtte, kuhu ma täna vestlusele lähen, kohta oli üsna palju negatiivset tagasisidet Internetis ning seda nii töötajatelt kui ka klientidelt. Eks sellise töö puhul ongi kõige olulisem töötaja sobilikkus ametisse. Kui seda müügitööd teeb inimene, kes usub müüdavasse tootesse ja kellele see töö meeldib ning sobib, siis on rahul mõlemad pooled (nii müüja kui ka klient). Leidsin ka selle ettevõttega rahulolevate inimeste kommentaare. Kuid neid oli tunduvalt vähem kui rahulolematuid. (See on seletatav esmalt juba sellega, et rahulolev inimene ei tunne vajadust kuhugi kirjutada. Tagasihoidlik eestlane hoiab kiituse ja positiivse tagasiside ikka enda teada.)\nKuid mina tean, et mulle see töö ei istu. Seega ei suuda ma tekitada ka kliendis positiivseid emotsioone. Peale selle ma ei usu sellesse tootesse. Mina isiklikult ei ole nõus maksma saadava kasu eest nii suurt summat. Taaskord argument minu mitte sobilikkuse kohta sellele töökohale.\nAga ma võtan sellest võimalusest, st võimalusest osaleda töövestlusel, maksimumi. Isegi, kui see saab olema katastroof on mul hea meel, et saan kodust välja. Värske õhk ja jalutamine on mulle alati hästi mõjunud. Hea on harjutada ka õigeks kellaajaks kuhugi kokkusaamisele jõudmist. Kui töö leian, siis tuleb taas aega austama hakata ja sellest ka rangelt kinnipidada. Ehk siis tuleb hakata elama kella järgi.


Kuidas pühadeootusest sai töömaraton | Sepa mahetalu\nKuidas pühadeootusest sai töömaraton\ndetsember 14, 2012 detsember 14, 2012 / sepamahetalu\nNaabrinaine on mitu korda huvi tundnud, et millal oleks võimalik koos linna minna. Ta teab, et mul on loomade eest raha käes ja arvab, et tahan nüüd midagi ostma ka minna. Vanem inimene. Ütlesin talle küll, et ma saan oma ostud internetist ka tehtud , aga ega ta seda juttu väga tõsiselt ei võtnud.\nNiisiis, peale seda, kui autoremondi maksumus kõik kenasti tasutud (müstiline summa muidugi) ja tellitud loomadele mineraalid terveks aastaks ja tellitud uus lüpsimasin, seekord DeLavalist ja makstud kütusefirmale vanad arved ja maaomanikele rent (enamusele on üle kantud) ja tasutud pangalaenu võlgnevus ja kantud küla arvele lubatud annetus, siis lubasime endale kasutatud diivanikomplekti ja ongi raha otsas. Tegelikult muidugi arvel olev seda veel ei kajasta, aga aasta lõpus läheb maha ruloonpressi ja niiduki aastamakse, see on suur summa. Kõige selle jaoks polnud vaja laua tagant tõustagi.\nEsialgne idee oli müüa täna ja homme veel Viljandi käsitöömessil ja siis pühenduda maja koristamisel, kaunistamisele. Nüüd on selgunud, et vaja on maksimaalselt tooteid valmistada, et raha teenida. Täna müüb käsitöömessil Jorma, mina püüan homseks kaupa juurde teha. Lõpuks on olemas Sadama turu tellimus, kinnitan selle täna, kui on selge, kas kõigeks üldse toorainet jagub. Sadama turule peaks kaup jõudma kolmapäeval, neljapäeval on Viljandi OTTi kaubakohtumine ja laupäeval Steineri aias Taluturu jõululaat. Reaalsus on see, et enne pühi ei saa ma teha midagi muud, kui ainult tooteid.\n← Kuidas ma lüpsimasinat ostan\nMuutub Pärnu kaubaringi aeg →


💄 Sootage purunenud süda Amazoni "Breakup Recovery" esitusnimekirjaga - 2019\nSa enam kunagi ei armasta. Sa vallutasid teda ja sa oled täis raevu. Ta viskas teid ja teie süda oli katki. Oleme kõik olnud seal. Just praegu pole sul eriti huvi, et ta ei oleks teile kasulik ja te oleksite ilma temata parem. Sa tahad lihtsalt ronida voodisse koos suure kudede kotikesega ja jääda seal, kuni sa nutad ennast magada ja unustust "maskivad valu. Lööklaine muusika. Ükskõik, kas soovite, et soovite koondada või tähistada uut singlit, lõhkuda muusika, võib sind sinna kaasa võtta.\nÜkskõik, mida te halbade ja halva purunemise ajal tunnete, on Amazon Music teile loonud "Heartbreak Recovery" esitusloendi. Hea lõhkemislaul väljendab suurepäraselt leina, viha ja pahameelt, mis kaasnevad suhte lõppemisega. Kavalad ballaadid ja kurvad meloodiad. Vihased hümnid. Muusika jääb armastuse tumedamaks küljeks. Me räägime valetades ja petlikult. Heartache ja kinnisidee. Ta tegi valesti.\nTeadlased ja muusikaline psühholoogid tegid oma maagiat Amazoni muusika abil, et analüüsida nelja katkestuse, kurjuse, eitamise, aktsepteerimise, liikumise ja nelja etapi leidmist. Nelja tunni pikkused esitusloendi read on kohandatud iga nelja etapi jaoks.\nNeed laule koostanud eksperdid lõid esitusloendi tunnustades, et tempo, rütm ja lüürika teevad koostööd, et luua tugev emotsionaalne mõju. Kurb ja aktsepteeritavad laulud on rohkem melanhoolseid, allatempo laule. Esitusloendi segmendis liikumine on täis up-tempo, väga rütmilisi laule. Cosmopolitan.com debüüdieris Saksa muusikaline psühholoog Dr Michael Oehler ja teadlaste meeskonna loodud Heartbreak Recovery'i esitusloend.\nTeil ei ole vaja armulainet ega kujundustooni. Teil on vaja kiss-laulu, et saaksite leinata ja edasi liikuda. Muusika muudab kõik paremaks. Nelly Furtado, Dua Lipa, xx, Firenze + Machine, Frank Ocean, Ariana Grande - nad on kõik siin teie jaoks.\nKuula rohkem: Amazon's Heartbreak Recovery Playlist


Paavst tunnustas Austraalia samme aborigeenide kaitsel - Eesti Päevaleht\nPaavst tunnustas Austraalia samme aborigeenide kaitsel\nPaavst Benedictus XVI alustas eile Austraalias oma üheksanda välisvisiidi ametlikku osa.\nRoomakatoliku kiriku pea kohtus pärast mõnepäevast Kenthurstis veedetud puhkust Austraalia kindralkuberneri Michael Jeffrey ja peaminister Kevin Ruddiga.\nKohtumise käigus tunnustas paavst peaminister Ruddi otsust, millega paluti aborigeenidelt vabandust eurooplaste poolt neile tehtud ülekohtu eest. Tänavu veebruaris palus Rudd esimese kõrge Austraalia poliitikuna parlamendis esinedes aborigeenidelt vabandust, taunides varasemat poliitikat, mille käigus võeti aborigeenide lapsed vanemate juurest ja anti nad kasvatada Euroopa päritolu asunikele või pandi lastekodudesse.\nAustraalias elab umbes 500 000 aborigeeni, kes moodustavad riigi rahvastikust 2,6 protsenti. Tegu on riigi vaesema ja vähemharituma etnilise grupiga.\nBenedictus XVI rõhutas juba 2006. aastal kohtumisel Austraalia suursaadiku Anne Blunkettiga, et Austraalia valitsus peab vabandama aborigeenidele tehtud ülekohtu eest. Sügisel 2006 taunis ta aborigeenide viletsat olukorda Austraalias.\n“Tänu Austraalia valitsuse julgele otsusele tunnistada minevikus pärismaalastele tehtud ülekohut, astutakse praegu kindlaid samme, et saavutada leppimine vastastikuse respekti alusel,” kinnitas paavst eile.\nBenedictus XVI osaleb visiidi käigus ülemaailmsetel noortepäevadel. Paavsti visiit kestab pühapäevani.\nAustraalia tunnustas põlisrahvaste õigusi ja lubas neile uut algust


Teva Pharmaceuticals Industries Ltd., aadress Baseli 5, Petach Tikva 49131, Iisrael (edaspidi: Teva) haldab seda saiti (edaspidi: sait) teie teavitamise, harimise ja teiega suhtlemise eesmärgil. Saidi kasutamine on vaba, kuid pidage meeles, et sellele pöördumist ja selle kasutamist reguleerivad järgmised tingimused (edaspidi: tingimused) ning kõik kohaldatavad õigusaktid.\nSaidile pöördudes ja seda sirvides nõustute eranditult kõigi kasutustingimustega ning olete teadlik sellest, et need tingimused asendavad kõik muud teie ja Teva vahel sõlmitud saiti puudutavad kokkulepped, v.a juhul, kui viimased on nende tingimustega vastuolus. Kui te tingimustega ei nõustu, ei tohi te veebisaiti kasutada.\nTeva võib tingimused igal ajal läbi vaadata, uuendades seda postitust. Läbivaadatud versioon on teile siduv, mistõttu peaksite külastama lehte korrapäraselt, et hetkel kehtivate tingimustega kursis olla.\nTeva kaitseb aktiivselt oma intellektuaalse omandi õigusi seaduse täies ulatuses, sh kriminaalvastutusele võtmine.\nKogu intellektuaalomand, mida saidil kuvatakse, sh kaubamärgid, kaubanimed, logod, teenindusmärgid, patendid, autoriõigused või ärisaladused (koos: intellektuaalomand), sh nimed Teva ja Copaxone, on Teva ja teiste ettevõtete registreeritud ja registreerimata intellektuaalomand. Saidi sisu ei tohi tõlgendada selliselt, et see annab kaudselt või ennetavalt või muul viisil litsentsi või õiguse kasutada mis tahes intellektuaalomandit ilma Teva või omandiõigusega kolmanda isiku kirjaliku loata.\nPeate lähtuma eeldusest, et kõik, mida te saidil vaatate või loete, on autoriõigusega kaitstud ja seda ei tohi ilma Teva eelneva kirjaliku loata kasutada, v.a juhul, kui tingimustes või saidi tekstis on sätestatud teisiti. Saidil kasutatavate inimeste ja kohtade fotod on kas Teva omand või Teva kasutab neid loa alusel. Selliste fotode kasutamine on teil ja teie volitatud isikutel keelatud, v.a juhul, kui tingimustes või saidi tekstis on sätestatud teisiti. Fotode volitamata kasutamine võib olla autoriõiguse seaduste, kaubamärgiseaduste, eraelu puutumatuse ja avalikustamise seaduste või kommunikatsioonieeskirjade ja -reeglite rikkumine.\nSaidil kuvatud materjale on lubatud laadida alla üksnes mitteäriliseks isiklikuks kasutamiseks eeldusel, et säilitate autoriõiguse ja muud omandi märked, mis materjalides sisalduvad või mis on saidil täpsustatud. Te ei tohi saidi sisu, sh tekste, pilte, helifaile ega videoid levitada, muuta, edastada, taaskasutada, edasi postitada, kopeerida, avalikustada, litsentsida ega kasutada avalikul ega ärilisel eesmärgil.\n3. Saidi kasutamine\nSaidi sisu kasutamine või linkimine tingimustega reguleerimata moel on rangelt keelatud.\nTeva ei ole vaadanud kõiki selle saidiga lingitud saite läbi ega vastuta asukohaväliste lehtede ega lingitud saitide sisu eest. Asukohaväliste lehtede või muude saitide külastamine toimub teie omal vastutusel.\nSaidi kaudu meili teel või muul moel toimuvat suhtlust või edastatavaid materjale (sh mis tahes andmed, küsimused, kommentaarid, ettepanekud vms), käsitletakse mittekonfidentsiaalsete ja ärisaladuse alla mittekuuluvatena. Kõike, mida te edastate või postitate, võib Teva või selle sidusettevõte kasutada mis tahes eesmärgil, sealhulgas, kuid mitte ainult taasesitamiseks, avalikustamiseks, edastamiseks, trükis avaldamiseks, ringhäälingus esitamiseks ja postitamiseks. Samuti on Teval õigus kasutada mis tahes eesmärgil (sealhulgas, kuid mitte ainult toodete arendamiseks, valmistamiseks, turundamiseks ja müügiks) mis tahes ideid, kontseptsioone, oskusteavet või tehnikaid, mis sisalduvad materjalides, mis te saidile saatsite.\nSait võib sisaldada teavet kogu maailma toodete ja teenuste kohta, mis ei pruugi igas asukohas saadaval olla. Viide tootele või teenusele sellel saidil ei tähenda, et selline toode või teenus on teie asukohas saadaval. Saidil viidatud toodetele võivad kehtida erinevad õigusaktides sätestatud nõuded olenevalt nende kasutusriigist. Sellest tulenevalt võidakse külastajaid teavitada, et saidi teatud jaotised on ette nähtud ainult teatud kasutajatele teatud riikides. Saidi sisu ei tohi tõlgendada ühegi teie asukohariigi seaduste ja eeskirjadega keelatud toote reklaami ega kasutamisõpetusena.\n4. Vastutuse erandid ja piiramine\nKuigi Teva teeb mõistlikke jõupingutusi vigade või puuduste kõrvaldamiseks niipea, kui need on meile teatavaks saanud, ei garanteeri me, et sait on kogu aeg kättesaadav ja täiesti töökorras või et saidi sisus ei esine vigu ega puudusi. Ligipääs saidile ja selle sisule võib olla ajutiselt ilma etteteatamata peatatud süsteemivea, vajaliku hoolduse või paranduse tõttu või muudel põhjustel, mille üle Teval puudub kontroll.\nKuigi Teva võib aeg-ajalt arutelusid, vestlusi, postitusi, edastusi, teadetetahvleid jms jälgida või läbi vaadata, ei ole ettevõte selleks kohustatud ega võta mingit vastutust sellise sisu eest ega selles sisalduva mis tahes vea, au teotamise, laimu, vale, vahelejätu, valskuse, reklaammaterjali, kõlvatuse, pornograafia, labasuse, ohu, eraelu avalikustamise ega ebatäpsuse eest. Teil on keelatud postitada või edastada mis tahes ebaseaduslikku, reklaamivat, ähvardavat, laimavat, häbistavat, kõlvatut, skandaalset, vaenu õhutavat, pornograafilist või labast materjali või materjali, mis võiks kujutada endast kuritegu või seda soodustada, tuua kaasa tsiviilvastutuse või muul viisil rikkuda mis tahes seadust. Teva teeb õiguskaitseorganitega igakülgset koostööd ja täidab kohtuotsuseid, mis nõuavad, et Teva avalikustaks sellise teabe või materjalide postitaja isiku.\nTeva haldab seda saiti teenuse osutamiseks internetikogukonnale. Sait on mõeldud üldise teabe jagamiseks Teva ja selle toodete kohta. Sait ei ole mõeldud investeeringute või meditsiinilise nõustamise jaoks ega anna juhiseid Teva toodetud või müüdavate toodete või Teva, tema tütarettevõtete, sidusettevõtete või litsentsiaaride või ühisettevõtete väljatöötatavate toodete korrektseks kasutamiseks. Saidi teave lubatud turustatavate toodete kohta on täies mahus kontrollitud, pidades täielikult kinni sellistele toodetele kehtivatest ettekirjutustest. Saidi kasutajad peaksid arvestama, et ükski regulatiivasutus ei ole veel kirjeldatud väljatöötamisel tooteid ohutuks ega tõhusaks tunnistanud ja neid ei tohi kasutada mujal kui kliinilistes uuringutes.\nMitte miski sellel saidil ei kujuta endast kutset ega pakkumist investeerida Teva aktsiatesse ega Ameerika hoidmistunnistustesse (ingl k American Depositary Receipt, ADR) või nendega kaubelda. Eelkõige võivad tegelikud tulemused erineda oluliselt saidil avaldatud mis tahes prognoosist, arvamusest või ootusest ning väärtpaberite hinda ei tohi võtta kui tagatist, et hind püsib selline ka edaspidi.\nTe kasutate ja sirvite saiti oma vastutusel. Teva ega ükski muu selle saidi loomise, tootmise, majutamise ega pakkumisega seotud osapool ei vastuta ühegi otsese, juhusliku, tagajärjena ilmnenud, kaudse ega rahalist hüvitist nõudva kahju eest seoses saidile pöördumise või selle sisu kasutamisega. Eeltoodut piiramata esitatakse kõike saidil "NAGU ON" ILMA MIS TAHES OTSESE VÕI KAUDSE GARANTIITA, SEALHULGAS, KUID MITTE AINULT, KAUDSE GARANTIITA KAUBANDUSLIKU VÕI TEATUD OTSTARBEKS SOBIVUSE VÕI ÕIGUSTE MITTERIKKUMISE KOHTA. Pange tähele, et osa kohtualluvusi ei luba kaudsete garantiide välistamist, nii et osa eeltoodud välistustest ei pruugi teie puhul kehtida. Uurige kaudse garantii välistamise keelu või piirangute kohta lähemalt kohalikest õigusaktidest.\nTeva ei vastuta ühegi viiruse eest, mis võib saidile pöördumise, selle kasutamise või sirvimise või saidilt materjalide või andme-, teksti-, pildi-, video- või helifailide allalaadimise tulemusel teie arvutiseadmeid või muud vara kahjustada.\nMitte miski tingimustes ei välista ega piira Teva vastutust surma või isikukahju eest, mis leidis aset ettevõtte hooletuse tõttu, või muu kahju eest, mida ei saa kohaldatavate õigusaktide järgi piirata ega välistada.\n5. Andmekaitse ja eraelu puutumatus\nTeie turvalisus ja privaatsus on meile väga olulised. Lugege Teva andmekaitse eeskirja, et tutvuda tähtsa teabega isikuandmete kasutamise kohta saidil ja teie vastavate õiguste kohta.\nKui mõni tingimustest kuulutatakse seaduse alusel ebaseaduslikuks, kehtetuks või muul moel kohaldamatuks, siis kustutatakse see tingimustest sellises ulatuses ja selle kohtualluvuse piires, kus see tingimus on ebaseaduslik, kehtetu või kohaldamatu. Ülejäänud tingimused jäävad alles, täielikult jõusse ja jätkuvalt siduvaks ning kohaldatavaks.\nTingimused on koostatud ja neid tõlgendatakse Iisraeli õiguse järgi. Tingimustest tulenevad erimeelsused lahendatakse eranditult Tel Avivi (Iisrael) kohtualluvuses.\nKui teil on tingimuste kohta küsimusi, võtke meiega ühendust.